Mesto Levice, Námestie hrdinov 1, 934 01 Levice



Mesto Levice vyhlasuje III. ročník výtvarnej súťaže pod názvom

 „Keď prídeš k nám ...“

 Poslaním súťaže je zamerať pozornosť našich detí na mesto Levice a vybrať tie najzaujímavejšie miesta, s ktorými by radi oboznámili  návštevníkov mesta prostredníctvom svojej výtvarnej práce.

 Hlavným cieľom je dať deťom možnosť vyjadriť svoj vzťah k mestu a postupne formovať regionálne cítenie.

**Propozície súťaže:**

Vyhlasovateľ: Mesto Levice

Organizátor: Základná umelecká škola Pála Kadosu Levice

Téma: ľubovoľný objekt/objekty nášho mesta, pohľad z rôzneho uhla pohľadu, alebo

 zobrazenie udalosti konanej v Leviciach

Termín odovzdania prác: 15. máj 2020

Miesto odovzdania: Základná umelecká škola Pála Kadosu, Ul. F. Engelsa 389/2, Levice,

 alebo Elokované pracovisko ZUŠ – CK Junior Sládkovičova ul. 2, Levice

Predbežný termín vyhlásenia výsledkov: 18.6. 2020 o 10:00 hod.  Sobášna sieň MsÚ Levice

Výstava víťazných prác: 18. až 30. 6. 2020 v priestoroch MsÚ Levice

Všetky práce budú prezentované formou videoprojekcie na rôznych miestach v rámci mesta.

**Podmienky súťaže:**

Súťaže sa môžu zúčastniť deti a žiaci MŠ, ZŠ, ZUŠ a SŠI vo veku od 4 -16 rokov.

Vítané sú rôzne výtvarné techniky ako kresba, maľba, perokresba, akvarel, kombinované techniky, grafika-linoryt, suchá ihla atď.

Neodporúčame kolektívne práce a koláže z fotiek.

Maximálny formát A2.

Každá práca musí byť na zadnej strane označená týmito údajmi:

1. meno a priezvisko žiaka
2. kategória
3. vek
4. kontaktné údaje /telefón, mail/ školy
5. názov práce

**Ku každej práci je potrebný súhlas zákonného zástupcu, ktorý je prílohou týchto propozícií** (škola si ho môže upraviť a poskytnúť súhlas všetkých zákonných zástupcov svojich zúčastnených žiakov na jednom tlačive).

**Kategórie:**

1. kat.: deti MŠ
2. kat.: žiaci ZŠ 1.- [4. ro](http://4.ro)č.
3. kat.: žiaci ZŠ 5.- 7. roč.
4. kat.: žiaci ZŠ 8.- [9. ro](http://9.ro)č.
5. kat.. žiaci ZUŠ 1. časti základného štúdia
6. kat.: žiaci ZUŠ 2. časti základného štúdia
7. kat.: žiaci špeciálnych škôl

Práce vyhodnotí odborná porota zložená z pedagógov stredných umeleckých škôl a ZUŠ. Víťazné práce budú vystavené v priestoroch MsÚ v Leviciach. Všetky práce budú prezentované formou videoprojekcie na rôznych miestach v rámci mesta.

 Účasť jedného žiaka v kategórii ZŠ aj ZUŠ s rozličnými prácami sa nevylučuje.

**Informácie ohľadom súťaže:**

Mgr. art. Klára Viteková – tel.: 0911 345 952, e-mail.: riaditel@zuslevice.sk

Mgr. Marcela Kotrašová Štrbová – tel: 0911 260 440

Tešíme sa na Vašu spoluprácu!

V Leviciach, 24. 2. 2020 RNDr. Ján Krtík

 Primátor Mesta Levice

Prílohy:

*Príloha č. 1 k Propozíciám výtvarnej súťaže „Keď prídeš k nám“*

*Súhlas so spracovaním osobných údajov*

*Príloha č. 1 k Propozíciám výtvarnej súťaže „Keď prídeš k nám“*

*Súhlas so spracovaním osobných údajov*

Mesto Levice, Námestie hrdinov 1, 934 01 Levice

Základná umelecká škola Pála Kadosu, Ul. F. Engelsa 389/2, 934 01 Levice

**SÚHLAS**

**(podľa zákona č. 18/2018 Z. z. o ochrane osobných údajov a o zmene a doplnení niektorých zákonov)**

 Účasťou vo výtvarnej súťaži **Keď prídeš k nám** súťažiaci a zákonní zástupcovia ako dotknuté osoby v zmysle zákona č. 18/2018 Z.z o ochrane osobných údajov a o zmene a doplnení niektorých zákonov (ďalej len ako „*zákon o ochrane osobných údajov*“) udeľujú organizátorom súťaže (Mesto, Levice, Základná umelecká škola Pála Kadosu Levice), ako prevádzkovateľovi **súhlas so spracovaním všetkých osobných údajov** (meno, priezvisko, adresa trvalého pobytu, e-mail, dátum narodenia) poskytnutých na základe týchto pravidiel súťaže, **vrátane zverejnenia výtvarnej práce, jej hodnotenia a fotografií z vyhlásenia výsledkov** na účel realizácie súťaže, jej vyhodnotenia, komunikácie a na informovanie o aktivite na webovom sídle školy, zriaďovateľa a na sociálnych sieťach. Súťažiaci a zákonní zástupcovia berú na vedomie, že poskytnutie osobných údajov je dobrovoľné, a že súhlas na ich spracúvanie môžu kedykoľvek odvolať, písomne doporučeným listom adresovaným organizátorovi súťaže.

Meno a priezvisko dieťaťa Dátum narodenia Bydlisko

............................................... ......................... ..............................................

Čitateľný podpis zákonného zástupcu: ...........................................................................................

Dátum a miesto podpisu: ...........................................................................